bombman/thwiki-2026-super-clean-3k huggingface dataset:
ประเทศเซนต์ลูเชีย เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นการเข้าร่วมการแข่งขันโอลิมปิกฤดูร้อนของประเทศนี้เป็นครั้งที่ 7 ติดต่อกัน ประเทศกำลังแสวงหาเหรียญรางวัลโอลิมปิกเหรียญแรก การที่ เลเวิร์น สเปนเซอร์ จบอันดับที่ 6 ในการกระโดดสูงในปี 2016 ถือเป็นผลงานที่ดีที่สุดของเซนต์ลูเซียจนถึงปัจจุบันในโอลิมปิกครั้งนี้ การวางแผนจัดการแข่งขันปี 2020 ของประเทศเริ่มขึ้นไม่นานหลังโอลิมปิกฤดูร้อน 2016 สิ้นสุดลง โดยประธานคณะกรรมการโอลิมปิกเซนต์ลูเซีย ฟอร์ทูน่า เบลโรส กล่าวว่านักกีฬาบางคนแสดงความสนใจและส่งโปรแกรมไปแล้ว นักกีฬาที่หวังเข้าแข่งขันโอลิมปิกของเซนต์ลูเซีย ได้แก่ สเปนเซอร์ (ซึ่งจะได้เป็นนักกีฬาโอลิมปิก 4 สมัย), จีเนลล์ เชเปอร์ (นักกีฬาโอลิมปิกปี 2016), อัลเบิร์ต เรย์โนลส์, ซานดิชา อองตวน และ จูเลียน อัลเฟรด การระบาดทั่วของโควิด-19 ส่งผลกระทบต่อการเตรียมการ การฝึกซ้อม และความพยายามในการผ่านการคัดเลือก เบลโรส และ SLOC ได้ให้คำมั่นที่จะสนับสนุนนักกีฬาในการผ่านการคัดเลือกสำหรับการแข่งขันที่ถูกเลื่อนออกไป จำนวนนักกีฬา จำนวนนักกีฬาในแต่ละชนิดกีฬามีดังต่อไปนี้ กีฬา ชาย หญิง รวม กรีฑา 0 1 1 เรือใบ 1 1 2 ว่ายน้ำ 1 1 2 รวม 2 3 5 กรีฑา นักกีฬาของเซนต์ลูเซียยังได้รับมาตรฐานการเข้าร่วมโดยใช้เวลาที่ผ่านการคัดเลือกหรืออันดับโลกในรายการกรีฑาต่อไปนี้ (มีนักกีฬาสูงสุด 3 คนในแต่ละรายการ): ;ประเภทลาน นักกีฬา รายการ คัดเลือก ชิงชนะเลิศ ระยะทาง ตำแหน่ง ระยะทาง ตำแหน่ง เลเวิร์น สเปนเซอร์ กระโดดสูง หญิง 1.86 =22 ไม่ได้ผ่านเข้ารอบ เรือใบ เซนต์ลูเซียได้รับคำเชิญจากคณะกรรมาธิการไตรภาคีให้ส่งนักเรือที่เข้าแข่งขันเรือเลเซอร์ชายและเรือเลเซอร์เรเดียลหญิงไปแข่งขันกีฬาโอลิมปิก นักกีฬา รายการ เรซ คะแนนสุทธิ จบอันดับ 1 2 3 4 5 6 7 8 9 10 M* ลุค เชวรีเออร์ เลเซอร์ ชาย 30 32 33 34 14 28 30 30 30 EL 261 31 สเตฟานี เดอโวซ-เลิฟเวลล์ เลเซอร์เรเดียล หญิง 14 36 34 5 35 27 38 11 16 EL 216 28 M = ชิงเหรียญรางวัล; EL = ตกรอบ – ไม่ผ่านเข้าชิงเหรียญรางวัล ว่ายน้ำ เซนต์ลูเซียได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021 นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ จีน-ลุค เซเฟอร์ ฟรีสไตล์ 100 เมตร ชาย 51.94 54 ไม่ได้ผ่านเข้ารอบ มิไคลี ชาร์เลเมน ฟรีสไตล์ 50 เมตร หญิง 26.99 NR 49 ไม่ได้ผ่านเข้ารอบ อ้างอิง 2020 เซนต์ลูเชีย
ประเทศเติร์กเมนิสถาน เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมการแข่งขันโอลิมปิกฤดูร้อนครั้งที่ 7 ติดต่อกันของประเทศในยุคหลังสหภาพโซเวียต โปลินา กูริเยวา คว้าเหรียญรางวัลแรกของประเทศด้วยการคว้าอันดับ 2 ในกีฬายกน้ำหนักรุ่น 59 กก. หญิง ด้วยความสำเร็จดังกล่าว ทำให้เติร์กเมนิสถานกลายเป็นประเทศหลังยุคโซเวียตประเทศสุดท้ายที่สามารถคว้าเหรียญรางวัลจากการแข่งขันโอลิมปิกได้ ผู้ที่ได้รับเหรียญรางวัล เหรียญ ชื่อ กีฬา รายการ วันที่ โปลินา กูริเยวา ยกน้ำหนัก 59 กก. หญิง จำนวนนักกีฬา จำนวนนักกีฬาในแต่ละชนิดกีฬามีดังต่อไปนี้ กีฬา ชาย หญิง รวม กรีฑา 1 0 1 ยูโด 0 1 1 ว่ายน้ำ 1 1 2 ยกน้ำหนัก 3 2 5 รวม 5 4 9 กรีฑา เติร์กเมนิสถานได้รับสิทธิ์เข้าแข่งขันระดับสากลจาก IAAF เพื่อส่งนักกรีฑาชายไปแข่งขันโอลิมปิก ;ประเภทลาน นักกีฬา รายการ คัดเลือก ชิงชนะเลิศ ระยะทาง ตำแหน่ง ระยะทาง ตำแหน่ง เมอร์เก้น แมมเมโดว์ ขว้างค้อน ชาย 67.53 30 ไม่ได้ผ่านเข้ารอบ ยูโด เติร์กเมนิสถานส่งนักยูโดหญิงหนึ่งคนเข้าสู่การแข่งขันโอลิมปิกโดยอิงตามการจัดอันดับโอลิมปิกรายบุคคลของสหพันธ์ยูโดนานาชาติ นักกีฬา รายการ/รุ่น 32 คน 16 คน ก่อนรองฯ รอบรองฯ แก้ตัว ชิงชนะเลิศ/ คู่แข่งผล คู่แข่งผล คู่แข่งผล คู่แข่งผล คู่แข่งผล คู่แข่งผล อันดับ กุลบาดาม บาบามูราโตวา 52 กก. หญิง แพ้ 00–10 ไม่ได้ผ่านเข้ารอบ ว่ายน้ำ เติร์กเมนิสถานได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021 นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ เมอร์ดาน อตาเยฟ กรรเชียง 100 เมตร ชาย 55.24 34 ไม่ได้ผ่านเข้ารอบ กรรเชียง 200 เมตร ชาย 2:03.68 29 ไม่ได้ผ่านเข้ารอบ ดาร์ยา เซมโยโนวา กบ 100 เมตร หญิง 1:16.37 39 ไม่ได้ผ่านเข้ารอบ ยกน้ำหนัก นักยกน้ำหนักชาวเติร์กเมนิสถานผ่านเข้ารอบ 5 โควตาในการแข่งขัน ตามลำดับรายชื่อผู้มีสิทธิ์เข้าแข่งขันโตเกียว 2020 ณ วันที่ 11 มิถุนายน 2021 นักกีฬา รายการ/รุ่น สแนตช์ คลีนแอนด์เจิร์ก รวม อันดับ ผล อันดับ ผล อันดับ เรเจปเบย์ เรเยปอฟ 81 กก. ชาย 164 3 164 โอเวซ โอเวซอฟ 109 กก. ชาย 171 11 200 10 371 10 โฮยามูฮัมเหม็ด ทอยเคอเยฟ +109 กก. ชาย 184 4 230 6 414 4 คริสตินา เชอร์เมโตวา 55 กก. หญิง 90 5 115 5 205 6 โปลินา กูริเยวา 59 กก. หญิง 96 3 121 2 217 อ้างอิง 2020 เติร์กเมนิสถาน
การลงคะแนนแบบคะแนนอนุมัติเป็นสัดส่วน (ย่อ: PAV) เป็นระบบการลงคะแนนซึ่งเพิ่มลักษณะพิเศษจากแบบคะแนนอนุมัติเพื่อเลือกผู้แทนมากกว่าหนึ่งคน โดยใช้หลักการของระบบสัดส่วนโดยการใช้บัตรลงคะแนนที่ไม่ซับซ้อนไปกว่าบัตรลงคะแนนทั่วไปที่ใช้กันในแบบคะแนนนำ/เสียงข้างมาก โดยให้ผู้ลงคะแนนเลือกตั้งลงคะแนนให้ผู้สมัครได้ตามต้องการ (ไม่จำกัด) ระบบการลงคะแนนนี้แรกเริ่มได้รับการคิดค้นโดยทอร์แวล นีโกไล ทีเลอ ต่อมาได้รับการปรับปรุงโดยฟอเรสต์ ซิมมอนส์ ซึ่งให้ชื่อระบบนี้ว่า 'คะแนนอนุมัติเป็นสัดส่วน' ใน ค.ศ. 2001 คำอธิบาย ในระบบนี้มีวัตถุประสงค์ในการวัด 'ความพึงพอใจ' ของแต่ละผู้ลงคะแนนเพื่อหาผู้ชนะการเลือกตั้ง การคำนวณความพึงพอใจในผู้ลงคะแนนมีผลต่อตัวผู้สมัครแค่ที่ได้ลงคะแนนไปเท่านั้น โดยการคำนวณคะแนนความพึงพอใจในผู้สมัครแต่ละคนจะนับแต่เฉพาะผู้สมัครแค่ที่มีการลงคะแนนให้เท่านั้น ให้สมมุติว่าผู้ลงคะแนนลงคะแนนเลือกผู้สมัครจำนวน n คน คะแนนความพึงพอใจจะคำนวณใช้สูตรดังนี้ เมื่อรวมคะแนนความพึงพอใจของผู้ลงคะแนนทุกคนแล้วจะได้ผลรวมของคะแนนความพึงพอใจทั้งหมดจากผู้ลงคะแนนทุกคน คะแนนรวมนั้นจะคิดสำหรับทุกความเป็นไปได้ของกลุ่มผู้สมัคร และกลุ่มผู้สมัครชุดที่ได้คะแนนความพึงพอใจสูงสุดจะเป็นชุดที่ชนะการเลือกตั้ง ในกรณีที่เป็นการเลือกตั้งเพื่อหาผู้แทนเพียงคนเดียวจะให้ผลลัพธ์แบบเดียวกับระบบคะแนนอนุมัติแบบปกติ หรือหากถ้าผู้ลงคะแนนลงคะแนนให้เฉพาะผู้สมัครสังกัดพรรคเดียวกันทั้งหมดนั้น ระบบการลงคะแนนนี้จะคำนวณเหมือนแบบบัญชีรายชื่อโดยวิธีการคำนวณของโดนต์ การนับคะแนนในระบบนี้ซับซ้อนระดับยาก (NP-Hard) จึงจำเป็นต้องใช้คอมพิวเตอร์ในการคำนวณผลรวมโดยเฉพาะเมื่อมีจำนวนผู้สมัครมาก และจำนวนที่นั่งมากขึ้น เช่น หากมีผู้สมัคร C คน และ S ที่นั่ง นั้นจะมีคำตอบถึง ชุด เพื่อนำมาเปรียบเทียบภายหลังการเลือกตั้ง ตัวอย่างเช่น หากมีผู้สมัคร 24 คน สำหรับ 4 ที่นั่ง จะทำให้มีชุดคำตอบถึง 10,626 ชุดในการคำนวณคะแนนความพึงพอใจ ซึ่งจำเป็นจะต้องใช้การนับคะแนนด้วยคอมพิวเตอร์ ตัวอย่าง ในเขตเลือกตั้งหนึ่งมีผู้แทนได้สองคน ประกอบด้วยผู้สมัครจำนวน 4 คน ได้แก่ A B C และ D โดยมีผู้ลงคะแนนจำนวน 30 คน ผลการเลือกตั้งประกอบด้วยบัตรลงคะแนนดังนี้ 5 ใบ เลือก A และ B 17 ใบ เลือก A และ C 8 ใบ เลือก D ตามหลักความเป็นไปได้จะมีผลลัพธ์ 6 ทาง ได้แก่ AB, AC, AD, BC, BD และ CD AB AC AD BC BD CD ผู้ลงคะแนนรับรองผู้สมัครอย่างน้อย 1 คน (ความพึงพอใจ = 1 สำหรับผู้สมัครที่ได้รับการอนุมัติคนแรก) 22 22 30 22 13 25 ผู้ลงคะแนนรับรองผู้สมัครอย่างน้อย 2 คน (ความพึงพอใจ = 1/2 สำหรับผู้สมัครที่ได้รับการอนุมัติคนที่สอง) 5 17 0 0 0 0 คะแนนความพึงพอใจทั้งหมด 24.5 30.5 30 22 13 25 ดังนั้น A และ C ชนะการเลือกตั้ง อ้างอิง ค ค
ยินดีต้อนรับสู่วิกิพีเดีย ชื่อผู้ใช้ '' ของคุณนั้นอาจเป็นการขัดต่อนโยบายว่าด้วยการตั้งชื่อผู้ใช้ พึงทราบว่าคุณไม่ควรใช้ชื่อผู้ใช้ที่เป็นการสื่อถึงชื่อของบริษัท, กลุ่มคน, องค์กร, ผลิตภัณฑ์, บริการ หรือเว็บไซต์อื่น ตัวอย่างชื่อผู้ใช้ที่ไม่อนุญาตให้มีได้ เช่น 'บริษัทกาก่าก้า', 'urlthai.com', 'วัดวิหาราราม' หรือ 'พิพิธภัณฑ์ศิลปะเมืองนครบุรี' คุณอาจใช้ชื่อที่ ประกอบด้วย ชื่อเหล่านี้ ตราบใดที่คุณยังระบุตัวตนอยู่ เช่น 'สมหญิง สารานุกรมสกุล บริษัทกาก่าก้า', 'อาร์ต.urlthai' หรือ 'คนรักนครบุรี123' พึงทราบด้วยเช่นกันว่าวิกิพีเดียไม่อนุญาตให้คนหลายคนใช้บัญชีเดียวกัน และคุณไม่อาจสนับสนุนหรือประชาสัมพันธ์บริษัท, กลุ่ม, องค์กร, สินค้า, บริการ, เว็บไซต์ใด ๆ ก็ตาม ไม่ว่าจะใช้ชื่ออะไรก็ตาม นอกจากนี้อย่าลืมศึกษาเพิ่มเติมเกี่ยวกับ ผลประโยชน์ทับซ้อน ถ้าคุณเป็นปัจเจกบุคคลและประสงค์จะมีส่วนร่วมบนวิกิพีเดียโดยไม่มีความเอนเอียง กรุณาศึกษาเกี่ยวกับวิธีการขอเปลี่ยนชื่อผู้ใช้โดยสามารถกรอกข้อมูลที่ พิเศษ:เปลี่ยนชื่อผู้ใช้ ภายใต้ชื่อผู้ใช้ที่ถูกต้องตามแนวปฏิบัติ หากคุณมั่นใจว่าชื่อผู้ใช้ของคุณไม่ได้ผิดต่อนโยบายใด โปรดให้ข้อมูลเพิ่มเติมได้
วัดทองสะอาด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองพระอุดม ในตำบลคลองพระอุดม อำเภอลาดหลุมแก้ว จังหวัดปทุมธานี มีที่ดินตั้งวัดเนื้อที่ 26 ไร่ 1 งาน 6 ตารางวา วัดทองสะอาดสร้างขึ้นเมื่อ พ.ศ. 2436 โดยสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ทรงสร้างวัดขึ้นในที่ดินของพระองค์ ได้รื้อบ้านพักมา สร้างมีลักษณะคล้ายกระโจมชาวบ้านจึงเรียกวัดนี้ว่า วัดกระโจมทอง ต่อมาพระอธิการเล็ก งามสะอาดเป็นเจ้าอาวาสได้เปลี่ยนนามเป็น 'วัดทองสะอาด' โดยใช้นามของผู้สร้างและคำลงท้ายชื่อสกุลเจ้าอาวาส ทางวัดได้เปิดสอนพระปริยัติธรรม ตั้งแต่เมื่อ พ.ศ. 2502 วัดทองสะอาดได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2515 ได้ผูกพัทธสีมาเมื่อวันที่ 15 มีนาคม พ.ศ. 2525 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จทรงตัดลูกนิมิตรในพิธีด้วย จากนั้นสมเด็จพระเจ้าบรมวงศ์เธอ เจ้าฟ้าเพชรรัตนราชสุดา สิริโสภาพัณณวดี กรมพระนครปฐมบรมขัตติยานี มหาธีรราชธิดา ได้เสด็จมาถวายผ้าพระกฐินเมื่อวันที่ 16 ตุลาคม ปีเดียวกัน ปัจจุบันวัดมีชื่อเสียงในด้านพระบูชา ครูบาสุบิน กุมาร และเครื่องรางของขลัง อ้างอิง ทองสะอาด
วัดพุทธชินวงศ์วนาราม เป็นวัดราษฎร์สังกัดคณะสงฆ์ฝ่ายมหานิกาย สายวิปัสสนากรรมฐาน ตั้งอยู่ถนนคลองหลวง หมู่ที่ 7 ในตำบลคลองหก อำเภอคลองหลวง จังหวัดปทุมธานี ที่ดินที่ตั้งวัดมีอาณาเขตทิศเหนือและตะวันออก จดที่ดินเอกชน ทางทิศตะวันตกและทิศใต้ติดถนนสาธารณะ อยู่ไม่ไกลจากโรงพยาบาลคลองหลวง ปัจจุบันมีพระครูศรีวัชรชินวงศ์ (จรูญ จารุวณฺโณ) ดำรงตำแหน่งเจ้าอาวาส วัดพุทธชินวงศ์วนาราม เริ่มสร้างตั้งแต่ พ.ศ. 2531 เป็นหนึ่งในสำนักวิปัสสนาสาขาวัดเบญจมบพิตร ผู้ถวายที่ดินคือนางบุญนาค แจ่มนุช จำนวน 11 ไร่ เพื่อสร้างวัด ยังบริจาคที่ดินสร้างโรงพยาบาลคลองหลวงอีก 15 ไร่ เริ่มแรกสร้างเป็นสำนักวิปัสสนาวัดเบญจมบพิตร เริ่มแรกสร้างเป็นกุฏิ พร้อมปลูกป่า โดยมีแนวคิดจะสร้างเป็นวัดป่า มหาเถรสมาคมประกาศตั้งวัดเมื่อวันที่ 24 ธันวาคม พ.ศ. 2547 โดยมีนางสุพัตรา เรียนสร้อยเป็นผู้ขออนุญาตตั้งวัด ในนามว่า 'วัดพุทธชินวงศ์วนาราม' สภาพวัดมีความร่มรื่นเต็มไปด้วยต้นไม้หลากหลายสายพันธุ์ เหมาะกับเป็นสำนักวิปัสสนาเพื่อการปฏิบัติธรรม วัดแห่งนี้มีบ้านพักสำหรับอุบาสก อุบาสิกา (แยกออกจากกัน) มีวิหาร มีลานธรรม เป็นพระพุทธรูปประจำวัน สร้างไว้รอบแปดเหลี่ยม ทางวัดกำลังดำเนินการก่อสร้างอุโบสถเจดีย์แจ่มนุชพุทธสถาน ซึ่งวางศิลาฤกษ์เมื่อ พ.ศ. 2562 อ้างอิง พุทธชินวงศ์วนาราม
วัดเลาเต่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยพระ อำเภอดอนตูม จังหวัดนครปฐม มีพื้นที่ตั้งวัดเนื้อที่ 15 ไร่ 1 งาน 81 ตารางวา ปัจจุบันพระครูวิมลสิทธิชัย (สุนิมฺมโล) ดำรงตำแหน่งเจ้าอาวาส หลวงพ่อแกะ อินทะสะโร เป็นผู้ริเริ่มสร้างวัดเมื่อ พ.ศ. 2472 ซึ่งอยู่เหนือไปทางด้านทิศเหนือของวัดในปัจจุบันประมาณ 300 เมตร และสร้างโรงเรียนประชาบาลขึ้นเมื่อปี พ.ศ. 2481 ต่อมาหลวงพ่อแกละ อินทะสะโร ได้ถึงแก่มรณภาพลง ไม่มีผู้ดูแลวัด ทำให้วัดเป็นวัดร้าง ต่อมาได้มีผู้ศรัทธาถวายที่ดินให้สร้างวัด ณ บ้านทุ่งพิชัย จึงได้ย้ายไปสร้างวัดที่บ้านทุ่งพิชัย เป็นเหตุให้หมู่บ้านเลาเต่าไม่มีวัด ในปี พ.ศ. 2519 ผู้นำท้องถิ่นซึ่งนำโดยนายแหลม นาคนาโส นายฮุย แซ่โค้ว นายนวล สิมมา ผู้ใหญ่บ้านหมู่ที่ 5 นายบุญมี ลือมอญ ผู้ใหญ่บ้านหมู่ที่ 6 ตำบลห้วยพระพร้อมด้วยประชาชนบ้านเลาเต่า ร่วมกันบริจาคเงิน ในการซื้อที่ดินสร้างวัดขึ้นใหม่ซึ่งเป็นที่ตั้งปัจจุบัน จนได้รับอนุญาตสร้างวัดเมื่อวันที่ 31 ตุลาคม พ.ศ. 2522 โดยได้มีนายแหลม นาคนาโส เป็นผู้ขออนุญาตสร้างวัด และได้นิมนต์พระอาจารย์นำ สุนิมมะโล จากวัดตาก้อง มาเป็นเจ้าอาวาส ต่อมา พ.ศ. 2535 ได้เริ่มสร้างอุโบสถลักษณะทรงไทยประยุกต์ 3 ลดและได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535 อ้างอิง เลาเต่า
วัดแจ้งลำหิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงคำพร้อย อำเภอลำลูกกา จังหวัดปทุมธานี มีที่ดินตั้งวัดจำนวน 29 ไร่ 1 งาน 96 ตารางวา ที่ธรณีสงฆ์ 1 ไร่ 1 งาน 24 ตารางวา วัดแจ้งลำหินสร้างเมื่อวันที่ 10 มีนาคม พ.ศ. 2439โดยมีจ่าเชียวและนางจันทร์ เสตะกันณะ ถวายที่วัด 9 ไร่ 36 ตารางวา ต่อมานางสาวสมพันธ์ แจ่มนุช ถวายที่ดินเพิ่มเติม 9 ไร่ 2 งาน 38 ตารางวา นายเพิ่มสินและนายพงษ์ศักดิ์ เสตะกันณะ ถวาย 2 ไร่ นางหมุย แก้วพวง ถวายให้เป็นถนนทางเข้าวัดกว้าง 10 เมตร ยาว 192 เมตร ได้รับพระราชทานวิสุงคามสีมา เมื่อวันที่ 10 มกราคม พ.ศ. 2528 อาคารเสนาสนะที่สำคัญ ได้แก่ กุฏิสงฆ์ จำนวน 12 หลัง ศาลาการเปรียญ 2 หลัง อุโบสถ 1 หลัง หอสวดมนต์และหอฉัน 1 หลัง ศาลาอเนกประสงค์ 1 หลัง ศาลาบำเพ็ญกุศล 3 หลัง ฌาปนสถาน (เมรุ) 1 หลัง ศาลาท่าน้ำ 5 หลัง ศาลาที่ตั้งพระพุทธรูป 2 หลัง ห้องสมุด 1 หลัง โรงครัวประกอบอาหาร 2 หลัง หอกลอง 1 หลัง หอระฆัง 1 หลัง และศาลารูปหล่อเหมือนพระครูพูน 1 หลัง ปูชนียวัตถุ ภายในอุโบสถประดิษฐาน พระสุโขทัย ปางสะดุ้งมาร หน้าตักกว้าง 49 นิ้ว 1 องค์ สร้างเมื่อปี พ.ศ. 2528 พระเชียงแสน ปางสะดุ้งมาร หน้าตักกว้าง 49 นิ้ว 1 องค์ สร้างเมื่อปี พ.ศ. 2528 พระอู่ทอง ปางสะดุ้งมาร ครองจีวรลายพิกุล หน้าตักกว้าง 89 นิ้ว 1 องค์ สร้างเมื่อปี พ.ศ. 2470 ภายในวิหารประดิษฐานพระพุทธโสธร (จำลอง) ปางสมาธิ หน้าตักกว้าง 50 นิ้ว 1 องค์ สร้างเมื่อปี พ.ศ. 2470 หลวงพ่อโพธิ์สพ สร้างเมื่อปี พ.ศ. 2470 และรอยพระพุทธบาท สร้างเมื่อปี พ.ศ. 2470 อ้างอิง แจ้งลำหิน
District in Chiba |แผนที่แสดงอำเภอซัมบุในจังหวัดชิบะ (เน้นสีเหลือง) อำเภอซัมบุ เป็นอำเภอที่ตั้งอยู่ในจังหวัดชิบะ ประเทศญี่ปุ่น ณ เดือนมกราคม 2013 อำเภอนี้มีประชากร 49,488 คน ความหนาแน่นประชากร 369 คนต่อตารางกิโลเมตร พื้นที่ทั้งหมด เมืองและหมู่บ้าน คูจูกูริ ชิบายามะ โยโกชิบาฮิการิ การยกฐานะโออามิชิราซาโตะเป็นนคร โออามิชิราซาโตะ เดิมเป็นเมืองในอำเภอซัมบุ ได้ยกฐานะเป็นนครเมื่อวันที่ 1 มกราคม 2013 และไม่เป็นส่วนหนึ่งของอำเภอซัมบุนับตั้งแต่นั้นมา ประวัติ ในช่วงต้นของยุคเมจิ เมื่อมีการก่อตั้งระบบเทศบาลขึ้นในวันที่ 1 เมษายน 1889 อำเภอยามาเบะ ซึ่งมี 3 เมือง และ 14 หมู่บ้าน และอำเภอมูชะ ซึ่งมี 1 เมือง และ 14 หมู่บ้าน ได้ก่อตั้งขึ้นในพื้นที่ทางตะวันออกเฉียงเหนือของแคว้นคาซูซะ สองอำเภอนี้ได้รวมเข้าด้วยกันเป็นอำเภอซัมบุเมื่อวันที่ 1 เมษายน 1897 การควบรวมเทศบาล 27 มีนาคม 2006 เมืองซัมบุ นารูโตะ ฮาซูนูมะ และมัตสึโอะ รวมเข้าด้วยกันเพื่อก่อตั้งนครซัมมุ 27 มีนาคม 2006 เมืองโยโกชิบะ รวมเข้ากับเมืองฮิการิจากอำเภอโซซะ เพื่อก่อตั้งเมืองโยโกชิบาฮิการิ ในอำเภอซัมบุ อ้างอิง ซัมบุ
วัดสุวรรณคีรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บริเวณเชิงเขาดงยาง บนเขาดงยางมีความสูงจากระดับน้ำทะเลประมาณ 100 เมตร ในตำบลหนองแหน อำเภอพนมสารคาม จังหวัดฉะเชิงเทรา มีเนื้อที่ประมาณ 14 ไร่ 1 งาน 76 ตารางวา วัดสุวรรณคีรี หรือ วัดเขาดงยาง สร้างเมื่อ พ.ศ. 2500 ตั้งเป็นวัดเมื่อวันที่ 30 ธันวาคม พ.ศ. 2531 ผู้บริจาคที่ดินให้สร้างวัด คือ นายลำดวน ศิริวนสกุล ได้รับพระราชทานวิสุงคามสีมา เมื่อวันที่ 24 มิถุนายน พ.ศ. 2539 อาคารเสนาสนะที่สำคัญ ได้แก่ อุโบสถ กว้าง 7 เมตร ยาว 15 เมตร สร้างเมื่อ พ.ศ. 2537 เป็นอาคารคอนกรีตเสริมเหล็ก ศาลาการเปรียญ กว้าง 10 เมตร ยาว 18 เมตร สร้างเมื่อ พ.ศ. 2527 เป็นอาคารคอนกรีตเสริมเหล็ก กุฎิสงฆ์ จำนวน 12 หลัง เป็นอาคารไม้ วิหาร กว้าง 7 เมตร ยาว 10 เมตร เป็นอาคารคอนกรีตเสริมเหล็ก สร้างเมื่อ พ.ศ. 2538 ศาลาบำเพ็ญกุศล จำนวน 1 หลัง เป็นอาคารไม้ ปูชนียวัตถุ มีพระประธานประจำอุโบสถ รอยพระพุทธบาทจำลอง 1 องค์ และพระพุทธรูปทองสำริด 1 องค์ ยังเป็นที่ประดิษฐานของสมเด็จพุทธทันใจมหาสิทธิโชค ในวันช่วงขึ้น 15 ค่ำเดือน 3 ของ ทุกปี จะมีประเพณีขึ้นเขาเผาข้าวหลามซึ่งจัดในอำเภอแปลงยาวและมีการจัดขบวนแห่ข้าวหลามจากอำเภอแปลงยาวไปขึ้นเขาที่วัดสุวรรณคีรีและมีประเพณีห่มผ้าพระนอน (ปางไสยาสน์ ความยาว 20 เมตร) ในช่วงเทศกาลเข้าพรรษาของทุกปี อ้างอิง สุวรรณคีรี
ไรน์ II เป็นภาพถ่ายสีโดยทัศนศิลปินชาวเยอรมัน อันดรีอัส กัวร์สคี ในปี 1999 ภาพถ่ายแสดงแม่น้ำสายหนึ่ง (คือ แม่น้ำไรน์ตอนล่าง) กำลังไหลในแนวนอน ระหว่างทุ่งสีเขียวที่ขนาบอยู่ ภายใต้ท้องฟ้ามืดครึ้ม รายละเอียดในภาพบางส่วน เช่น คนจูงสุนัขและโรงงานหนึ่งในภาพถูกตัดต่ออกด้วยวิธีทางดิจิทัลโดยศิลปิน ภาพถ่ายนี้เป็นผลงานชิ้นที่สองและชิ้นใหญ่สุดจากชุดภาพถ่ายหกภาพของแม่น้ำไรน์ ภาพนี้ถ่ายที่ใกล้กับเมืองดึสเซิลดอร์ฟ ไม่ไกลจากที่ซึ่งเขาถ่ายอีกภาพหนึ่งในปี 1996 ในปี 2011 งานพรินท์ของภาพนี้ถูกประมูลไปด้วยราคา 4.3 ล้านดอลลาร์สหรัฐ ทำให้ภาพนี้กลายเป็นภาพถ่ายที่แพงที่สุดในโลก นักเขียนด้านศิลปะ ฟลอเรนซ์ วอเทอส์ (Florence Waters) เคยเขียนถึงภาพนี้ลง เดอะเดลี่เทเลกราฟ ว่าเป็นงานที่ 'มีชีวิตขีวา, งดงาม และ น่าจดจำ (memorable) – อันที่จริง เราควรจะเขียนว่า เป็นที่ไม่มีทางลืมลง (unforgettable) เสียมากกว่า – นี่เป็น การเปลี่ยนความหมาย (twist) แบบร่วมสมัยของ ... แลนด์สเคปที่โรแมนติก' การผลิต ภาพถ่ายนี้เป็นผลงานชิ้นที่สองและชิ้นใหญ่สุดจากชุดภาพถ่ายหกภาพของแม่น้ำไรน์ ในภาพเป็นแม่น้ำไรน์ตอนล่างไหลไปตามแนวนอน ขนาบด้วยทุ่งหญ้าสีเขียวเรียบ ๆ ภายใต้ท้องฟ้ามืดครึ้มด้วยเมฆ ภาพนี้ถ่ายที่ตำแหน่งหนึ่งไม่ไกลจากเมืองดึสเซิลดอร์ฟ ไม่ไกลจากที่ซึ่งเขาถ่ายอีกภาพหนึ่งในปี 1996 โดยงานชิ้นจากปี 1996 นั้นเขาไม่พึงพอใจ รายละเอียดและองค์ประกอบจากภาพถ่ายเดิมบางส่วน เช่น โรงวานและคนจูงสุนัข ถูกตัดต่ออกไปด้วยวิธีการทางดิจิทัล การดัดแปลงภาพนี้เขาให้เหตุผลว่า 'ถ้าให้พูดอย่างปริทรรศน์ (paradoxically) แล้วละก็ มุมนี้ของแม่น้ำไรน์ไม่สามารถมีได้เลยในโลกความเป็นจริง (in situ) แต่ต้องอาศัยการก่อร่างขึ้นโดยสมมติ (a fictitious construction) เพื่อให้ได้ภาพที่แม่นยำของแม่น้ำสมัยใหม่' ภาพพรินท์ของภาพถ่ายมีขนาด การประมูล งานพรินท์ดั้งเดิมเป็นสมบัติของ Galerie Monika Sprüth ในโคโลญ ก่อนที่ต่อมาจะถูกซื้อโดยนักสะสมชาวเยอรมันผู้ไม่ประสงค์ระบุนาม ผู้ซึ่งต่อมาได้นำภาพนี้ขายโดยการประมูลที่คริสทีส์ สาขานิวยอร์กในวันที่ 8 พฤศจิกายน 2011 โดยตั้งเป้ามูลค่าอยู่ที่ราว 2.5-3.5 ล้านดอลลาร์สหรัฐ ท้ายที่สุดงานถูกประมูลไปด้วยราคา 4,338,500 ดอลลาร์ โดยไม่ระบุชื่อผู้ซื้อ ชิ้นงานสาธารณะ งานพรินท์ภาพถ่ายนี้ชิ้นที่ห้าซึ่งมีหน้าตาเหมือนกันแต่มีขนาดเล็กกว่าเล็กน้อยที่ ถูกซื้อในปี 2000 โดยเครือหอศิลป์อังกฤษ เทท ปัจจุบันงานชิ้นดังกล่าวอยู่ในของสะสมของเททแต่ไม่ได้นำออกมาจัดแสดงสาธารณะ งานพรินท์อีกชิ้นที่ขนาดเท่ากันเป็นสมบัติของ พิพิธภัณฑ์ศิลปะสมัยใหม่ ที่นิวยอร์กซิตี และไม่ได้จัดแสดงต่อสาธารณะเช่นกัน อ้างอิง
โควตาแฮร์ (Hare quota) หรือเรียกว่า โควตาอย่างง่าย (simple quota) เป็นสูตรคำนวนที่ใช้สำหรับการลงคะแนนแบบถ่ายโอนคะแนนเสียง (single transferable vote) และใช้ในการคำนวนวิธีเหลือเศษสูงสุดสำหรับระบบสัดส่วนแบบบัญชีรายชื่อ ในระบบการลงคะแนนเหล่านี้จะมีโควตาซึ่งเป็นจำนวนคะแนนเสียงขั้นต่ำสำหรับพรรคการเมืองหรือผู้สมัครต่อหนึ่งที่นั่ง และโควตาแฮร์เป็นจำนวนคะแนนเสียงทั้งหมดหารด้วยจำนวนที่นั่งที่มี โควตาแฮร์เป็นโควตาแบบที่ง่ายที่สุดที่สามารถใช้คำนวนในระบบการลงคะแนนแบบถ่ายโอนคะแนนเสียง (STV) ซึ่งในระบบนี้ ผู้สมัครรายที่ได้คะแนนถึงโควตาจะได้รับเลือกในขณะที่คะแนนเสียงส่วนเกินจากโควตานั้นจะถูกโอนไปให้ผู้สมัครรายอื่น โควตาแฮร์เริ่มใช้โดยทอมัส แฮร์ ซึ่งเป็นผู้สนับสนุนการลงคะแนนในระบบถ่ายโอนคะแนนเสียง (STV) ในระยะแรก ใน ค.ศ. 1868 เฮนรี ริชมอนด์ ดรูป (ค.ศ. 1831-1884) ผู้คิดค้นโควตาดรูป เพื่อเป็นอีกตัวเลือกแทนโควตาแฮร์ และโควตาดรูปนั้นใช้งานกันอย่างกว้างขวางในปัจจุบัน ส่วนโควตาแฮร์นั้นไม่ค่อยได้ใช้กันกับระบบถ่ายโอนคะแนนเสียง ในบราซิลซึ่งใช้วิธีเหลือเศษสูงสุดนั้นใช้โควตาแฮร์ในการคำนวนหาจำนวนที่นั่งขั้นต่ำที่จัดสรรให้แต่ละพรรคการเมือง (หรือพันธมิตร) ที่นั่งส่วนที่เหลือนั้นจะจัดสรรในวิธีโดนต์ โดยขั้นตอนนี้ใช้ในการเลือกตั้งสภาผู้แทนราษฎร สภานิติบัญญัติของรัฐ สภาเทศบาล และสภาเขต เมื่อเปรียบเทียบกับวิธีที่คล้ายกัน การใช้โควตาแฮร์กับวิธีเหลือเศษสูงสุดมักจะให้ผลลัพธ์แบบที่พรรคเล็กได้เปรียบในขณะที่พรรคใหญ่เสียประโยชน์ ดังนั้นในฮ่องกง การใช้โควตาแฮร์ทำให้แต่ละพรรคการเมืองนั้นใส่ชื่อผู้สมัครลงในรายชื่อที่แยกออกจากกัน ซึ่งในระบบนี้อาจจะได้ที่นั่งเพิ่มได้ สูตรคำนวน Total votes = จำนวนคะแนนเสียงทั้งหมด (บัตรดี) ที่ได้ในการเลือกตั้ง Total seats = จำนวนที่นั่งทั้งหมดในการเลือกตั้ง ตัวอย่างในระบบถ่ายโอนคะแนนเสียง สมมติว่าในการเลือกตั้งซึ่งมี 2 ที่นั่ง และผู้สมัคร 3 คน ได้แก่ แอนเดรีย คาร์เตอร์ และแบรด โดยมีคะแนนเสียงทั้งหมด 100 คะแนนจากผู้ลงคะแนนทั้งหมด 100 คน คนละหนึ่งเสียงแต่สามารถให้ตัวสำรองได้ (ลำดับสอง) ในการบัตรลงคะแนนได้ผลลัพธ์ดังนี้ ผู้ลงคะแนน 60 คน แอนเดรีย คาร์เตอร์ ผู้ลงคะแนน 14 คน คาร์เตอร์ ผู้ลงคะแนน 26 คน แบรด แอนเดีย เนื่องจากมีผู้ลงคะแนน 100 คน และ 2 ที่นั่ง จึงได้โควตาแฮร์ที่ โดยเริ่มทำการนับคะแนนเสียงจากเฉพาะลำดับแรกก่อนทั้งหมด โดยได้ผลคะแนนดังนี้ แอนเดรีย 60 คะแนน คาร์เตอร์ 14 คะแนน แบรด 26 คะแนน แอนเดรียซึ่งได้เกินกว่า 50 คะแนน ดังนั้นถือว่าได้ตามโควตาและได้รับเลือกไปในที่สุด โดยยังเหลือคะแนนส่วนเกินจากโควตาจำนวน 10 คะแนน ดังนั้นคะแนนส่วนเกินจะถ่ายโอนให้กับคาร์เตอร์ตามที่ระบุไว้ในบัตรลงคะแนน โดยในรอบที่สองนี้สามารถรวมคะแนนได้ดังนี้ คาร์เตอร์ 24 คะแนน แบรด 26 คะแนน ในขั้นตอนต่อไปนั้นคือการกำจัดผู้สมัครที่มีคะแนนน้อยสุดให้ตกรอบ ในกรณีนี้คือ คาร์เตอร์ ถึงแม้แบรดจะไม่ได้รับคะแนนถึงโควตาแต่ได้รับเลือกตั้งไปเนื่องจากเหลือผู้สมัครแค่เพียง 2 คน และยังได้คะแนนมากกว่าคาร์เตอร์ (เกณฑ์คะแนนนำ) ผู้ชนะการเลือกตั้งในครั้งนี้คือ แอนเดรีย และแบรด เปรียบเทียบกับโควตาดรูป อ้างอิง ฮ
วัดปัญจทายิกาวาส เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบึงคำพร้อย อำเภอลำลูกกา จังหวัดปทุมธานี เป็นวัดนิกายธรรมยุตแห่งเดียวของตำบล มีที่ดินตั้งวัดเนื้อที่ 9 ไร่ มีพระครูปทุมธรรมโศภิต (รณชัย) เป็นเจ้าอาวาสวัด วัดปัญจทายิกาวาสตั้งเป็นวัดในปี พ.ศ. 2409 ได้รับพระราชทานวิสุงคามสีมาเมื่อวันที่ 26 พฤษภาคม พ.ศ. 2449 โดยมีนายเนตร เงินหิรัญ นายหรุ่ม ทัศนาธร บริจาคที่ดิน 9 ไร่ อยู่ติดกับคลองซอยที่ 5 หลังจากที่กรมชลประทานได้ขุดคลองซอยเชื่อมระหว่างคลองส่งน้ำหกวากับคลองส่งน้ำแปดวา แต่เดิมนั้นวัดอยู่ริมบึง มีศาลาอยู่ข้างบึง เมื่อดวงอาทิตย์คล้อยลงใกล้เวลาพลบค่ำ ไม่สามารถจะเดินทางต่อไปได้ จึงพักค้างคืน ณ ศาลานี้ จึงเรียกบริเวณนี้ว่า ค่ำตะวันคล้อย บึงที่อยู่ข้างเรียก บึงค่ำตะวันคล้อย ท่านเจ้าคุณเกษ แห่งวัดเฉลิมพระเกียรติวรวิหาร ได้ให้สร้างศาลาที่พักขึ้นมาก่อนสำหรับเป็นที่พักผ่อนผู้คนสัญจรไปมา ชื่อของบึงได้เรียกเพี้ยนกันไปเป็นบึงคำพร้อย จึงเรียกชื่อวัดว่า วัดบึงคำพร้อย ต่อมาเปลี่ยนชื่อเป็น 'วัดปัญจทายิกาวาส' เมื่อ พ.ศ. 2499 ด้านการศึกษา ทางวัดได้สอนพระปริยัติธรรมเริ่มมาตั้งแต่ พ.ศ. 2475 เมื่อ พ.ศ. 2466 ท่านเจ้าอาวาส สาคร เขมโก ได้ตั้งโรงเรียนวัดปัญจทายิกาวาส เมื่อ พ.ศ. 2466 โดยมีนายเขียน ทัศนาธร เป็นผู้อุปการะจัดตั้งโรงเรียน โดยใช้ศาลาการเปรียญของวัดปัญจทายิกาวาสเป็นที่เรียน อ้างอิง ปัญจทายิกาวาส
ประเทศลาว เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นี่คือการเข้าร่วมการแข่งขันกีฬาโอลิมปิกครั้งที่ 10 ของประเทศ นับตั้งแต่เปิดตัวครั้งแรกในปี 1980 จำนวนนักกีฬา จำนวนนักกีฬาในแต่ละชนิดกีฬามีดังต่อไปนี้ กีฬา ชาย หญิง รวม กรีฑา 0 1 1 ยูโด 1 0 1 ว่ายน้ำ 1 1 2 รวม 2 2 4 กรีฑา ลาวได้รับสิทธิ์จากสหพันธ์กรีฑาโลกในการส่งนักกรีฑาหญิงไปแข่งขันโอลิมปิก ;ประเภทลู่และถนน นักกีฬา รายการ เบื้องต้น ฮีท รอบรองฯ ชิงชนะเลิศ ผล อันดับ ผล อันดับ ผล อันดับ ผล อันดับ สิลินา ผา อภัย 100 เมตร หญิง 12.41 6 ไม่ได้ผ่านเข้ารอบ ยูโด ลาวส่งนักยูโดชาย 1 คนลงแข่งขันในโอลิมปิก โดยยึดตามอันดับโอลิมปิกรายบุคคลของสหพันธ์ยูโดนานาชาติ นักกีฬา รายการ/รุ่น 32 คน 16 คน ก่อนรองฯ รอบรองฯ แก้ตัว ชิงชนะเลิศ/ คู่แข่งผล คู่แข่งผล คู่แข่งผล คู่แข่งผล คู่แข่งผล คู่แข่งผล อันดับ ซุคฟาเค ซิทิเซน 60 กก. ชาย แพ้ 00–10 ไม่ได้ผ่านเข้ารอบ ว่ายน้ำ ลาวได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021 นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ สันติสุข อินนาวง ฟรีสไตล์ 50 เมตร ชาย 26.04 59 ไม่ได้ผ่านเข้ารอบ สิริ อรุณ บุดเจริญ ฟรีสไตล์ 50 เมตร หญิง 29.22 64 ไม่ได้ผ่านเข้ารอบ อ้างอิง 2020 ลาว
ประเทศมาลาวี เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 11 ที่ประเทศมาลาวีเข้าร่วมการแข่งขันกีฬาโอลิมปิกฤดูร้อน มาลาวีไม่ได้เข้าร่วมการแข่งขันกีฬาโอลิมปิกฤดูร้อน 1976 ที่มอนทรีออลและโอลิมปิกฤดูร้อน 1980 ที่มอสโกว์ เนื่องจากได้รับการสนับสนุนการคว่ำบาตรจากแอฟริกาและสหรัฐอเมริกา จำนวนนักกีฬา จำนวนนักกีฬาในแต่ละชนิดกีฬามีดังต่อไปนี้ กีฬา ชาย หญิง รวม ยิงธนู 1 0 1 กรีฑา 0 1 1 ยูโด 0 1 1 ว่ายน้ำ 1 1 2 รวม 2 3 5 ยิงธนู ประเทศมาลาวีได้รับคำเชิญจากคณะกรรมาธิการไตรภาคีให้ส่งนักยิงธนูชายไปแข่งขันกีฬาโอลิมปิกเป็นครั้งที่สองติดต่อกัน นักกีฬา รายการ จัดอันดับ 64 คน 32 คน 16 คน ก่อนรองฯ รอบรองฯ ชิงเหรียญ คะแนน อันดับ คู่แข่งคะแนน คู่แข่งคะแนน คู่แข่งคะแนน คู่แข่งคะแนน คู่แข่งคะแนน คู่แข่งคะแนน อันดับ อารีเนโอ เดวิด ชายเดี่ยว 562 64 แพ้ 0–6 ไม่ได้ผ่านเข้ารอบ กรีฑา มาลาวีได้รับสิทธิ์เข้าร่วมการแข่งขันระดับสากลจากเวิลด์แอธเลติก เพื่อส่งนักกรีฑาหญิงไปแข่งขันกีฬาโอลิมปิก ;ประเภทลู่และถนน นักกีฬา รายการ เบื้องต้น ฮีท รอบรองฯ ชิงชนะเลิศ ผล อันดับ ผล อันดับ ผล อันดับ ผล อันดับ อาซิเมนี ซิมวากา 100 เมตร หญิง 11.76 NR 2 Q 11.68 NR 8 ไม่ได้ผ่านเข้ารอบ ยูโด เป็นครั้งแรกในประวัติศาสตร์ที่ประเทศมาลาวีได้รับคำเชิญจากคณะกรรมาธิการไตรภาคีและสหพันธ์ยูโดนานาชาติให้ส่ง แฮเรียต โบนิเฟซ ในรุ่นเอ็กซ์ตร้าไลท์เวทหญิง (48 กก.) ไปแข่งขันโอลิมปิก นักกีฬา รายการ/รุ่น 32 คน 16 คน ก่อนรองฯ รอบรองฯ แก้ตัว ชิงเหรียญ คู่แข่งผล คู่แข่งผล คู่แข่งผล คู่แข่งผล คู่แข่งผล คู่แข่งผล อันดับ แฮเรียต โบนิเฟซ 48 กก. หญิง แพ้ 00–10 ไม่ได้ผ่านเข้ารอบ ว่ายน้ำ มาลาวีได้รับคำเชิญจาก FINA ให้ส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021 นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ ฟิลิเป โกเมส ฟรีสไตล์ 50 เมตร ชาย 24.00 47 ไม่ได้ผ่านเข้ารอบ เจสสิก้า มักเวนดา ฟรีสไตล์ 50 เมตร หญิง 28.96 61 ไม่ได้ผ่านเข้ารอบ อ้างอิง 2020 มาลาวี
วัดลานตากฟ้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลานตากฟ้า อำเภอนครชัยศรี จังหวัดนครปฐม ประวัติ วัดลานตากฟ้า เป็นวัดเก่าแก่ ไม่ทราบประวัติความเป็นมาอย่างแน่ชัดว่าสร้างในยุคสมัยใด แต่เมื่อพิจารณาตามหลักฐานภายในวัดลานตากฟ้าที่ยังคงเหลืออยู่ ในปัจจุบันคือพระประธานในอุโบสถ เป็นพระพุทธรูปแกะสลักจากหินทรายแดง จากการพิจารณาตามพุทธลักษณะแล้วพบว่าน่าจะเป็นพระพุทธรูปแบบอู่ทอง 3 ซึ่งพระพุทธรูปแบบอู่ทอง 3 นี้ ได้รับอิทธิพลของศิลปะสมัยทวารวดี และอิทธิพลของศิลปะสมัยสุโขทัยปะปนกันอยู่ หากประมาณตามอายุและศิลปะแล้วน่าจะมีอายุราวพุทธศตวรรษที่ 20 (ประมาณปี พ.ศ. 200 เป็นต้นมา) หรือเทียบได้กับสมัยกรุงศรีอยุธยาตอนต้น วัดลานตากฟ้าตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2497 เรียกขานกันว่า วัดลานตากผ้า แต่เนื่องจากเวลาล่วงเลยมานาน จึงเรียกเพี้ยนไปเป็น 'วัดลานตากฟ้า' ชื่อของวัดได้ปรากฏในนิราศสุพรรณของสุนทรภู่ที่แต่งเมื่อ พ.ศ. 2374 มีกล่าวว่าชุมชนในบริเวณนี้มีการตากปลา ก็อาจเป็นไปได้ว่ามาจากคำว่า 'ตากปลา' อาคารและเสนาสนะ ภายในวัดได้ให้ทางราชการสร้างโรงเรียนในที่ดินวัดบนพื้นที่ 3 ไร่ 1 งาน 20 ตารางวา อุโบสถและศาลาของวัดมีภาพจิตรกรรมฝาผนังเรื่องพุทธประวัติ รวมถึงเรื่องราวพระมาลัย ปูชนียวัตถุ พระประธานในอุโบสถเป็นพระพุทธรูปสมัยอยุธยา เป็นพระพุทธรูปศิลปะอู่ทอง นามว่า พระพุทธโสภณ เป็นพระพุทธรูปแกะสลักจากหินทรายแดง พุทธลักษณะงดงาม พระพักตร์เรียว พระสังฆาฏิเป็นแบบเขี้ยวตะขาบ คล้ายกับศิลปะสุโขทัย พุทธลักษณะเช่นนี้จึงมีลักษณะเข้ากับศิลปะอู่ทอง 3 ซึ่งมีอายุราวพุทธศตวรรษที่ 20 พระพุทธรูปลักษณะเช่นนี้พบจำนวนมากในจังหวัดราชบุรี อาจเพราะมีพระพักตร์ที่งดงาม จึงได้รับการถวายพระนามว่า พระพุทธโสภณ เพราะคำว่าโสภณหมายถึง ความงดงาม รายนามเจ้าอาวาส พระอาจารย์โต พระอาจารย์จุ้ย พระอาจารย์ไป๋ มีบันทึกไว้ว่าเป็นเจ้าอาวาสตั้งแต่ พ.ศ. 2456 – 2456 พระอธิการบุญมา จนฺทสุวณฺโณ ( บุญมา สมเชื้อเวียง ) เป็นเจ้าอาวาสตั้งแต่ พ.ศ. 2456 – 2493 พระมหาฟัก (สุกฺกธมฺโม) กรรณวัฒน์ เป็นเจ้าอาวาสตั้งแต่ พ.ศ. 2493 – 2508 พระอาจารย์ส่ง (อนาลโย) นามสมจิตร เป็นเจ้าอาวาสตั้งแต่ พ.ศ. 2510 – 2513 พระอธิการสุรพล (อุพฺภโต) โปษยวัติ เป็นเจ้าอาวาสตั้งแต่ พ.ศ. 2513 – 2515 พระครูประโชติธรรมมาภรณ์ (สังวาลย์ โชติธมฺโม) จันทร์คงวงษ์ เป็นเจ้าอาวาสตั้งแต่ พ.ศ. 2515 – 2542 พระครูปฐมกิตติวรรณ (กิตติ กิตฺติวณฺโณ) นิลสว่าง เป็นเจ้าอาวาสตั้งแต่ พ.ศ. 2542 – ปัจจุบัน อ้างอิง ลานตากฟ้า
วัดหนองเงือก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่แรง อำเภอป่าซาง จังหวัดลำพูน มีเนื่อที่ 9 ไร่ 1 งาน 29 ตารางวา วัดหนองเงือกสร้างเมื่อ พ.ศ. 2371 ประวัติวัดเล่าว่า เมื่อ พ.ศ. 2371 เด็กชายอุปะละ บุตรของนายใจ ประสงค์ที่จะบวชเป็นสามเณรเพื่อศึกษาพระธรรมวินัย แต่ขณะนั้นหมู่บ้านหนองเงือกยังไม่มีวัด นายใจจึงริเริ่มสร้างวัดประจำหมู่บ้าน จึงได้นิมนต์ครูบาปาระมีมาเป็นประธานสร้างวัด สร้างแล้วเสร็จเมื่อ พ.ศ. 2372 วัดหนองเงือกได้รับพระราชทานวิสุงคามสีมา เมื่อวันที่ 21 พฤศจิกายน พ.ศ. 2472 อาคารเสนาสนะและสิ่งก่อสร้างที่สำคัญ ได้แก่ ซุ้มโขงแบบล้านนา เจดีย์ และหอไตร หอไตรก่ออิฐถือปูนทั้งหลัง ตัวหอไตรสร้างเป็น 2 ชั้น ชั้นล่างเป็นห้องโล่งมีทางเข้าด้านเดียว ทางเข้านี้ทำเป็นซุ้มโค้งมีทั้งหมด 5 ช่อง ช่องด้านซ้ายมือสุด เป็นผนังทึบมีรูปเทวดาปูนปั้น 2 องค์ประดับ ผนังของหอไตรชั้นล่างทั้ง 3 ด้านมีภาพจิตรกรรมฝาผนัง ผนังด้านซ้ายมือภาพเลอะเลือนไปมาก จิตรกรรมฝาผนังในหอไตร เป็นศิลปกรรมที่ได้รับอิทธิพลของศิลปะพม่าโดยเฉพาะเครื่องแต่งกายของคนในภาพ แต่คำอธิบายภาพทั้งหมดเขียนด้วย อักขระล้านนาทั้งสิ้น วิหารของวัดเป็นอาคารทรงไทยล้านนา บานประตูมีลวดลายแกะสลักไม้ที่สวยงาม ภายในวิหารจะมีเสาไม้สักทั้งต้นขนาดหนึ่งคนโอบสูง 12 ศอก ด้านหลังของวิหารวัดเป็นเจดีย์ที่บรรจุพระแก้วมรกตและพระบรมสารีริกธาตุ เจดีย์องค์นี้สร้างขึ้นในสมัยของครูบาญาณะ เจ้าอาวาสรูปที่ 5 (พ.ศ. 2453–2490) อ้างอิง หนองเงือก
วัดสัมปทวน เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ริมแม่น้ำท่าจีน ในตำบลวัดแค อำเภอนครชัยศรี จังหวัดนครปฐม วัดสัมปทวนตั้งเมื่อ พ.ศ. 2439 ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2521 ชื่อของวัดตั้งชื่อตามสถานที่ตั้ง คือตำบลสัมปทวน กล่าวกันว่า บริเวณนี้มีแม่น้ำที่ไหลขึ้นไหลลงอย่างแรง ชาวบ้านหลายคนที่ตั้งบ้านเรือนอาศัยอยู่ริมแม่น้ำท่าจีนหลายคน ได้พบเห็นเกศของพระพุทธรูปลอยโผล่ขึ้นเหนือน้ำมา 3 เกศ ลำตัวจมอยู่ใต้น้ำโดยมีเชือกผูกติดกันมาทั้ง 3 องค์กลับไม่ไหลไปตามน้ำ กลับไหลทวนกระแสน้ำขึ้นมาวนเวียนอยู่ตรงวัดสัมปทวน รุ่งเช้าชาวบ้านจึงช่วยกันนำพระทั้ง 3 องค์ ขึ้นมาจากน้ำ แต่กลับดึงไม่ขึ้น ดึงไปดึงมาเชือกที่ผูกไว้กับองค์พระก็ขาดสะบั้นลง และพระทั้ง 3 องค์ ก็ได้จมหายไปตามกระแสน้ำไหล โดยที่ไม่มีผู้ใดใดพบเห็นอีก นับจากนั้นชาวบ้านจึงเรียกบริเวณนี้ว่า สามพระทวน ซึ่งต่อมาเปลี่ยนมาเป็น 'สัมปทวน' ทางวัดได้ให้ราชการตั้งโรงเรียนในที่ดินของวัด คือ โรงเรียนวัดสัมปทวน (โพธิ์ราษฎร์ประสาท) ตั้งขึ้นเมื่อวันที่ 17 พฤษภาคม พ.ศ. 2460 วัดยังประดิษฐาน หลวงพ่อศิลาแลง อ้างอิง สัมปทวน
วัดท่าตำหนัก เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลท่าตำหนัก อำเภอนครชัยศรี จังหวัดนครปฐม วัดท่าตำหนักตั้งเมื่อ พ.ศ. 2340 ได้รับพระราชทานวิสุงคามสีมาเมื่อ พ.ศ. 2499 โดยเมื่อสมัยพระบาทสมเด็จพระพุทธยอดฟ้าจุฬาโลกทรงมีรับสั่งให้สมเด็จพระบวรราชเจ้ามหาสุรสิงหนาท ยกกองทัพไปปราบทัพพม่าที่ยกกองทัพมา พระองค์ทรงยกกองทัพผ่านคลองบางแก้ว เมื่อถึงบริเวณที่สร้างวัดท่าตำหนักเป็นเวลามืด ได้จัดให้กองทัพที่ยกมาพักแรมเป็นเวลาหนึ่งคืน ประชาชนจึงขนานนามตรงที่ทรงประทับพักแรมนั้นว่า ท่าตำหนัก ต่อมาเมื่อมีการสร้างวัดจึงได้เรียกวัดนั้นว่า 'วัดท่าตำหนัก' วัดมีพระอยู่จำพรรษาสืบมาจนกระทั่ง พ.ศ. 2470 ปรากฏว่าวัดท่าตำหนักนี้เป็นวัดร้างไม่มีพระภิกษุอยู่จำพรรษา ครั้น พ.ศ. 2474 สมเด็จพระมหาสมณเจ้า กรมพระชินวรวิสุทธิเทวารยวงศ์ ทรงทราบจากพระครูสุทธิสุนทร เจ้าคณะมณฑลนครชัยศรี ว่า วัดท่าตำหนักเป็นวัดร้าง ไม่มีพระภิกษุอยู่จำพรรษาและมีประชาชนอยู่มาก จึงมีพระบัญชาให้พระครูสุทธิสุนทรจัดส่งพระที่วัดสัมปทวนไปเป็นเจ้าอาวาส เพื่อให้ประชาชนได้บำเพ็ญกุศลในโอกาสเทศกาลต่าง ๆ และได้พัฒนาวัดให้เจริญโดยลำดับ เมื่อครั้งเป็นพระครูสมุห์นาค อิสินาโค จากวัดสัมปทวนมาเป็นเจ้าอาวาส เมื่อ พ.ศ. 2482 และได้บูรณะปฏิสังขรณ์ถาวรวัตถุต่าง ๆ เช่น สร้างกุฏิ โบสถ์ ศาลาการเปรียญ โรงเรียนพระปริยัติธรรม โรงเรียนประชาบาล และอื่น ๆ อีก จนเจริญรุ่งเรืองขึ้นโดยลำดับ อ้างอิง ท่าตำหนัก
วัดไพร่ฟ้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเดื่อ อำเภอเมืองปทุมธานี จังหวัดปทุมธานี มีที่ดินตั้งวัดเนื้อที่ 12 ไร่ 76 ตารางวา มีอาณาเขตทิศเหนือยาว 140 เมตร ติดต่อกับคลองบางโพธิ์ใต้ วัดไพร่ฟ้าสร้างเมื่อ พ.ศ. 2406 โดยมีนายลุ่ยและนางริ้ว สีไพล เป็นผู้ถวายที่ดินและดำเนินการก่อสร้างวัด และในครั้งแรกที่สร้างวัดเสร็จได้ขนานนามว่า วัดนอก เนื่องจากวัดนี้อยู่นอกทำนบกั้นน้ำ ต่อมาพระธรรมานุสารี (สว่าง) เจ้าคณะจังหวัดปทุมธานี ในขณะนั้นได้ปรารภว่า ชาวบ้านล้วนเป็นไพร่ฟ้าประชาชนมีความศรัทธาร่วมใจกันสร้างขึ้น จึงได้เปลี่ยนนามวัดใหม่ว่า 'วัดไพร่ฟ้า' ต่อมามีผู้ถวายที่ดินเพิ่มเติม คือ นายเหรียญ เย็นทรวง นางพลอย สีไพล ถวาย 3 ไร่ 3 งาน 20 ตารางวา และนางแง สมใจ ได้ถวาย 3 งาน 20 ตารางวา วัดได้รับพระราชทานวิสุงคามสีมา เมื่อวันที่ 20 พฤศจิกายน พ.ศ. 2467 เขตวิสุงคามสีมา กว้าง 12 เมตร ยาว 15 เมตร ได้ผูกพัทธสีมาเมื่อ พ.ศ. 2496 วัดไพร่ฟ้ามีเกจิอาจารย์ คือ พระอธิการบุญธรรม ท่านมีความเก่งกาจในทางไสยศาสตร์มาก และยังแล่นแร่แปรธาตุอีกด้วย ยังรักษาโรคต่าง ๆ ด้วยคาถาอาคมบวกกับตัวยาสมุนไพร เครื่องรางของขลังพระอธิการบุญธรรม ท่านทำเองและปลุกเสกเอง แต่ทำไม่มาก อ้างอิง ไพร่ฟ้า ไพร่ฟ้า
วัดสุวรรณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลายา อำเภอพุทธมณฑล จังหวัดนครปฐม ในสมัยพระบาทสมเด็จพระจอมเกล้าเจ้าอยู่หัว ที่เริ่มมีการขุดคลองมหาสวัสดิ์เชื่อมต่อคลองบางกอกน้อยกับแม่น้ำนครชัยศรี เส้นทางนี้เป็นเส้นทางเสด็จไปนมัสการองค์พระปฐมเจดีย์ และได้สร้างวัดนี้เมื่อ พ.ศ. 2424 ในสมัยพระบาทสมเด็จพระจุลจอมเกล้าเจ้าอยู่หัว และได้รับพระราชทานวิสุงคามสีมาเมื่อ พ.ศ. 2473 อาคารและเสนาสนะที่สำคัญ ได้แก่ อุโบสถได้สัดส่วนสวยงาม บริเวณประตูจะมีรูปครุฑ และบริเวณภายในประดิษฐานพระพุทธรูป คือ พระพุทธสุวรรณบวรรังษี ชาวบ้านมักมาบนบานศาลกล่าว หากสำริดผล จะแก้บนด้วยประทัด และศาลาสร้างด้วยไม้เต็ง ทรงไทยโบราณ สร้างเมื่อ พ.ศ. 2507 ปัจจุบันยังอยู่สภาพที่สมบูรณ์ สามารถใช้งานได้อย่างอเนกประสงค์ วัดสุวรรณารามมีเกจิอาจารย์ คือ หลวงปู่ดี สุวัณโณ ท่านได้เริ่มทะนุบำรุงวัดและอุโบสถซึ่งมีพระพุทธสุวรรณ บวรรังสี ซึ่งเป็นพระพุทธรูปที่ศักดิ์สิทธิ์ สร้างอุโบสถ ก่อสร้างโรงเรียน และได้สร้างวัตถุมงคล กล่าวกันว่าเมื่อ โรงงานตุ๊กตาเคเดอร์ ที่ไฟไหม้จนมีคนตายมาก แต่มีบางคนห้อยแหรียญหลวงปู่ดี กระโดดจากตึกลงมาไม่เป็นอะไร และอีกหลายครั้ง ที่รถไฟชนจนรถพังยับ แต่คนในรถ กลับบาดเจ็บไม่เท่าไร อ้างอิง สุวรรณาราม
วัดชัยมังคลาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพืชอุดม อำเภอลำลูกกา จังหวัดปทุมธานี มีเนื้อที่วัด 10 ไร่ พื้นที่วัด เป็นที่ราบ อยู่ริมคลองน้ำท่วมในฤดูฝนน้ำหลากมาก ทิศตะวันตกติดต่อกับคลองสิบสอง วัดชัยมังคลารามตั้งเมื่อวันที่ 15 มิถุนายน พ.ศ. 2448 เจ้าของที่ดินเดิมเป็นชาวคริสต์ ชาวบ้านได้บริจาคทรัพย์ร่วมใจกันซื้อที่ดินดังกล่าวแล้วสร้างวัดขึ้นมาถือว่าเป็นชัยมงคลที่ดี จึงได้ขนานนามว่า 'วัดชัยมังคลาราม' ด้านการศึกษา ทางวัดได้เปิดการเรียนการสอนโรงเรียนแผนกธรรมทุกปี นอกจากนี้ยังได้ให้ทางราชการสร้างโรงเรียนประชาบาล พร้อมกับบ้านพักครูตั้งอยู่ในที่ดินของวัด วัดได้รับพระราชทานวิสุงคามสีมา เมื่อวันที่ 18 สิงหาคม พ.ศ. 2476 เขตวิสุงคามสีมากว้าง 40 เมตร ยาว 60 เมตร ได้ผูกพัทธสีมาเมื่อ พ.ศ. 2477 ได้รับพระราชทานวิสุงคามสีมาครั้งหลังเมื่อวันที่ 22 ตุลาคม พ.ศ. 2543 อาคารเสนาสนะที่สำคัญ ได้แก่ อุโบสถ (หลักแรก) สร้างเมื่อ พ.ศ. 2480 ลักษณะทรงไทยแบบโรงนา กว้าง 7 เมตร ยาว 13 เมตร กุฏิสงฆ์จำนวน 5 หลัง เป็นอาคารไม้ หอสวดมนต์ ศาลาการเปรียญ ศาลาประชาคม รั้วกำแพงรอบวัด วัดชัยมังคลารามมีปูชนียวัตถุที่สำคัญ คือ พระพุทธรูปปางมารวิชัย และมีอยู่ที่ศาลาการเปรียญ หอสวดมนต์ (หลังใหม่) อ้างอิง ชัยมังคลาราม
วัดบัวสุวรรณประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลระแหง อำเภอลาดหลุมแก้ว จังหวัดปทุมธานี มีที่ดินตั้งวัดเนื่อที่ 154 ไร่ 3 งาน 84 ตารางวา ที่ธรณีสงฆ์จำนวน 2 แปลง โฉนดเลขที่ 749 ทางทิศเหนือของวัดติดต่อกับลำคลองมหาโยธา พื้นที่ตั้งวัดเป็นที่ราบต่ำ วัดบัวสุวรรณประดิษฐ์สร้างเมื่อ พ.ศ. 2460 โดยมีนายบุญ นางสำเภา บัวสุวรรณ เป็นผู้ถวาย เรียกว่า วัดใหม่ตาบุญ ต่อมาได้เปลี่ยนชื่อเป็น 'วัดบัวสุวรรณประดิษฐ์' ได้รับพระราชทานวิสุงคามสีมา เมื่อวันที่ 24 มิถุนายน พ.ศ. 2522 เขตวิสุงคามสีมา กว้าง 27 เมตร ยาว 43 เมตร ทางวัดได้เปิดสอนพระปริยัติธรรมตั้งแต่ พ.ศ. 2470 อาคารเสนาสนะที่สำคัญ ได้แก่ อุโบสถกว้าง 6.50 เมตร ยาว 26 เมตร กุฏิสงฆ์จำนวน 9 หลัง ส่วนมากเป็นอาคารไม้ หอสวดมนต์ ศาลาการเปรียญ หอระฆัง และฌาปนสถาน ปูชนียวัตถุที่สำคัญ คือ พระประธานในอุโบสถ รายนามเจ้าอาวาส พระอธิการบุญมี บัวสุวรรณ พระอธิการถนอม บัวสุวรรณ พระอธิการสุมนต์ ทองเผือก พ.ศ. 2479–2485 พระครูพินิจศีลขันธ์ พ.ศ. 2490–2528 พระครูสิริบุญสถิต พ.ศ. 2529– อ้างอิง บัวสุวรรณประดิษฐ์
วัดเขาทุเรียน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาพระ อำเภอเมืองนครนายก จังหวัดนครนายก วัดเขาทุเรียนสร้างขึ้นโดยชาวมอญ แล้วบูรณปฏิสังขรณ์โดยกลุ่มชนชาวลาวเวียงจันทน์ ที่อพยพเข้ามาในช่วงต้นกรุงรัตนโกสินทร์ ปรากฏหลักฐานจดทะเบียนสร้างวัดเมื่อ พ.ศ. 2330 มีชื่อเดิม คือ วัดหัวเขา เพราะวัดอยู่ตรงกับส่วนหัวของพื้นที่เขา ซึ่งติดต่อกันหลายลูก ได้แก่ เขาทุเรียน เขาฝาละมี เขาแท่น เป็นต้น ต่อมาชาวบ้านเห็นว่าบริเวณเหนือวัดเขาขึ้นไป มีต้นทุเรียนจำนวนมาก จึงตั้งชื่อเป็น 'วัดเขาทุเรียน' ในสมัยหลวงพ่อปุ้ยเป็นเจ้าอาวาส ได้ให้ญาติโยมแปรรูปไม้ ทุเรียนป่า มาทำฝากุฏิ จากนั้นท่านได้ปลูกไม้สักขึ้นทดแทนทุเรียนป่าที่ตายไปจำนวนมาก อุโบสถหลังเก่า ปัจจุบันเป็นวิหาร วัดมีมณฑป ประดิษฐานรอยพระพุทธบาท พระโพธิสัตว์กวนอิม พระแก้วมรกต พระพุทธชินราช และพระสังกัจจายน์ ซึ่งตั้งอยู่บนไหล่เขาเหนือโบสถ์เก่าขึ้นไป 100 เมตร ศาลาใหญ่สร้างไว้บนยอดเขาทุเรียน จนเมื่อ พ.ศ. 2539 ทางวัดเขาทุเรียนว่างเจ้าอาวาสลง ชาวบ้านจึงได้นิมนต์ พระใบฎีกาประเชิญ จากวัดโพธิ์งามมาเป็นเจ้าอาวาส ท่านได้บูรณปฏิสังขรณ์เสนาสนะต่าง ๆ รวมถึงทาสีชมพูสดใสตามเสนาสนะต่าง ๆ อ้างอิง เขาทุเรียน
วัดลานคา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนตูม อำเภอบางเลน จังหวัดนครปฐม มีที่ดินตั้งวัดเนื้อที่ 26 ไร่ 1 งาน 58 ตารางวา วัดลานคาตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2470 โดยมีนายไกวกับนายรอด ถวายที่ดินสร้างวัด ได้สร้างเป็นสำนักสงฆ์ก่อนโดยมีหลวงตาพุกเป็นผู้ดูแล ต่อมาหลังหลวงตาพุกมรณภาพ พระภิกษุแผ้วเป็นผู้ดูแลต่อ โดยมีนายปาน อารมณ์ชื่น เป็นมรรคทายก จนในที่สุดได้ถมที่เพื่อทำการสร้างอุโบสถ แล้วได้เกิดน้ำหลาก น้ำท่วมจำนวนมาก มีกอหญ้าคามาติดที่โคกโบสถ์ และบริเวณใกล้วัดมีหนองน้ำใหญ่อยู่ทางทิศใต้ ชื่อ หนองคาหญ้า ชาวบ้านจึงเรียกชื่อวัดว่า วัดหนองคาหญ้า บ้าง วัดลานคา บ้าง จนในที่สุดได้ชื่อวัด 'วัดลานคา' แลถือว่าหญ้าคาเป็นที่ที่พระพุทธเจ้ารองนั่งเวลาตรัสรู้ อาคารเสนาสนะ ได้แก่ อุโบสถหลังเก่า สร้างเมื่อ พ.ศ. 2463 ได้ชำรุดทรุดโทรมมากจึงสร้างอุโบสถหลังใหม่ ผูกพัทธสีมาเมื่อวันที่ 6 มีนาคม พ.ศ. 2531 วิหารหลังเล็กสร้างเมื่อ พ.ศ. 2531 ประดิษฐานหลวงพ่อพระพุทธพิชิตมารา กุฏิสงฆ์เป็นทรงไทยยอดแหลม และกุฏิเจ้าอาวาสทรงไทย 2 ชั้น และศาลาการเปรียญหลังใหญ่ มีศาลาหลังเล็กต่อกัน รายนามเจ้าอาวาส พระอธิการสงัด สิทฺธิลาโภ พระครูถาวรศีลวัตร (พรหม ถาวรสีโล) อ้างอิง ลานคา
วัดดาวเรือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพูด อำเภอเมืองปทุมธานี จังหวัดปทุมธานี ปัจจุบันมี พระครูประทีปธรรมนันท์ (วิน) ดำรงตำแหน่งเจ้าอาวาส วัดดาวเรืองสร้างเมื่อ พ.ศ. 2423 โดยมีนายดาวเรืองกับญาติมิตรเป็นผู้ถวายที่ดินและได้ดำเนินการสร้างวัดและได้ขนานนามว่า 'วัดดาวเรือง' เพื่อเป็นเกียรติ เป็นอนุสรณ์และศักดิ์ศรีแก่นายดาวเรืองผู้สร้างวัดนี้ ด้านการศึกษา ทางวัดได้เปิดสอน พระปริยัติธรรมเริ่มมาตั้งแต่ พ.ศ. 2495 ให้ทางราชการสร้างโรงเรียนสอนระดับประถมศึกษา สังกัดสำนักงานคณะกรรมการการประถมศึกษาแห่งชาติ ตั้งแต่ พ.ศ. 2467 เป็นที่ตั้งสถานีอนามัยประจำตำบลและหอกระจายข่าวสาร พื้นที่ตั้งวัดเป็นที่ราบลุ่ม น้ำท่วมในฤดูน้ำหลาก อยู่ริมคลองน้ำอ้อม ด้านตะวันออกของแม่เจ้าพระยาสายเดิม มีอาคารเสนาสนะถาวรวัตถุต่าง ๆ ดังนี้ อุโบสถ ลักษณะทรงไทย เป็นคอนกรีตเสริมเหล็กก่ออิฐถือปูน ได้รับพระราชทานวิสุงคามสีมาเมื่อวันที่ 27 พฤษภาคม พ.ศ. 2531 กุฎิสงฆ์คอนกรีตเสริมเหล็กก่ออิฐถือปูนและทำด้วยไม้สักและไม้เนื้อแข็ง ส่วนกุฏิเจ้าอาวาส ลักษณะทรงไทยสามมุข มีช่อฟ้าใบระกา หอเจริญพระพุทธมนต์ หอฉันลักษณะทรงไทยสามมุข ฌาปนสถาน ศาลาการเปรียญ ศาลาฌาปนสถาน (ศาลาปัญญาพลคุณ) ศาลาอเนกประสงค์ (ศาลาสุวรรณอุดมคุณ) หอระฆัง หอกลอง ศาลาท่าน้ำทำด้วยไม้เนื้อแข็งและคอนกรีตเสริมเหล็ก ปูชนียวัตถุของวัด ได้แก่ พระศรีอริยเมตตรัย พระพุทธโสธรจำลองในวิหาร พระพุทธรูปศิลปะรัตนโกสินทร์ พุทธศตวรรษที่ 24 จำนวน 8 องค์ หม้อกรักและธรรมาสน์ประดับมุก อ้างอิง ดาวเรือง
ประเทศคอโมโรส เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นการเข้าร่วมการแข่งขันโอลิมปิกฤดูร้อนของประเทศนี้เป็นครั้งที่ 7 ติดต่อกัน จำนวนนักกีฬา จำนวนนักกีฬาในแต่ละชนิดกีฬามีดังต่อไปนี้ กีฬา ชาย หญิง รวม กรีฑา 1 1 2 ยูโด 1 0 1 รวม 2 1 3 กรีฑา คอโมโรสได้รับสิทธิ์เข้าร่วมการแข่งขันระดับสากลจากเวิลด์แอธเลติก เพื่อส่งนักกีฬา 2 คน (ชาย 1 คน และหญิง 1 คน) ไปแข่งขันโอลิมปิก อาเหม็ด เอลนา ซึ่งศึกษาเกี่ยวกับกฎหมายที่มหาวิทยาลัยซอร์บอนน์ กรุงปารีส เป็นผู้เชิญธงชาติสำหรับเธอในพิธีเปิด เธอเข้าแข่งขันวิ่ง 100 เมตร ซึ่งเธอจบอันดับที่ 8 ในรอบคัดเลือกรอบแรก โดยวิ่งเวลาได้ 14.30 วินาที ซึ่งถือเป็นสถิติส่วนตัวที่ดีที่สุดใหม่ ;ประเภทลู่และถนน นักกีฬา รายการ ฮีท ก่อนรอง รอบรองฯ ชิงชนะเลิศ ผล อันดับ ผล อันดับ ผล อันดับ ผล อันดับ ฟาดาน ฮามาดี ข้ามรั้ว 110 เมตร ชาย 14.99 8 ไม่ได้ผ่านเข้ารอบ อาเหม็ด เอลนา 100 เมตร หญิง 14.30 9 ไม่ได้ผ่านเข้ารอบ ยูโด คอโมโรสได้รับคำเชิญจากคณะกรรมาธิการไตรภาคีและสหพันธ์ยูโดนานาชาติให้ส่ง ฮุสนี ทาอูบานี ในรุ่นฮาล์ฟมิดเดิลเวทชาย (81 กก.) ซึ่งถือเป็นการเปิดตัวกีฬาในโอลิมปิกของประเทศ นักกีฬา รายการ/รุ่น 64 คน 32 คน 16 คน ก่อนรองฯ รอบรองฯ แก้ตัว ชิงชนะเลิศ/ คู่แข่งผล คู่แข่งผล คู่แข่งผล คู่แข่งผล คู่แข่งผล คู่แข่งผล คู่แข่งผล อันดับ ฮุสนี ทาอูบานี 81 กก. ชาย แพ้ 00–10 ไม่ได้ผ่านเข้ารอบ อ้างอิง 2020 คอโมโรส
ประเทศโบลิเวีย เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 15 ที่ประเทศเข้าร่วมการแข่งขันโอลิมปิกฤดูร้อน นับตั้งแต่เปิดตัวครั้งแรกในปี 1936 จำนวนนักกีฬา จำนวนนักกีฬาในแต่ละชนิดกีฬามีดังต่อไปนี้ กีฬา ชาย หญิง รวม กรีฑา 1 1 2 ว่ายน้ำ 1 1 2 เทนนิส 1 0 1 รวม 3 2 5 กรีฑา โบลิเวียได้รับสิทธิ์เข้าร่วมการแข่งขันระดับสากลจาก IAAF เพื่อส่งนักกีฬา 2 คน (ชาย 1 คน และหญิง 1 คน) ;ประเภทลู่และถนน นักกีฬา รายการ ฮีท ก่อนรองฯ รอบรองฯ ชิงชนะเลิศ ผล อันดับ ผล อันดับ ผล อันดับ ผล อันดับ บรูโน โรคัส 100 เมตร ชาย 10:64 5 ไม่ได้ผ่านเข้ารอบ แองเจล่า คาสโตร 20 กม. หญิง 1:42:25 48 ว่ายน้ำ โบลิเวียได้รับคำเชิญจาก FINA เพื่อส่งนักว่ายน้ำ 2 คน (เพศละ 1 คน) เข้าแข่งขันประเภทบุคคล นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ กาเบรียล กัสติลโล กรรเชียง 100 เมตร ชาย 58.24 39 ไม่ได้ผ่านเข้ารอบ คาเรน ตอร์เรซ ฟรีสไตล์ 50 เมตร หญิง 25.77 =35 ไม่ได้ผ่านเข้ารอบ เทนนิส โบลิเวียส่งนักเทนนิสเข้าแข่งขัน 1 คนเป็นครั้งแรกนับตั้งแต่ซิดนีย์ 2000 หลังจากผู้เล่นคนอื่นๆ ถอนตัวออกไป อูโก เดยิเอน (มือวางอันดับ 129 ของโลก) ได้รับโควตาจากการจัดอันดับนักเทนนิสเข้าแข่งขันของ ATP เมื่อวันที่ 14 มิถุนายน 2021 นักกีฬา รายการ 64 คน 32 คน 16 คน ก่อนรองฯ รอบรองฯ ชิงชนะเลิศ/ คู่แข่งคะแนน คู่แข่งคะแนน คู่แข่งคะแนน คู่แข่งคะแนน คู่แข่งคะแนน คู่แข่งคะแนน อันดับ อูโก เดยิเอน ชายเดี่ยว แพ้ 2–6, 2–6 ไม่ได้ผ่านเข้ารอบ อ้างอิง 2020 โบลิเวีย
ประเทศปาเลา เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นี่คือการเข้าร่วมการแข่งขันโอลิมปิกฤดูร้อนของประเทศนี้เป็นครั้งที่ 6 ติดต่อกัน จำนวนนักกีฬา จำนวนนักกีฬาในแต่ละชนิดกีฬามีดังต่อไปนี้ กีฬา ชาย หญิง รวม กรีฑา 1 0 1 ว่ายน้ำ 1 1 2 รวม 2 1 3 กรีฑา ปาเลาได้รับสิทธิ์จากสหพันธ์กรีฑาโลกในการส่งนักกรีฑาชายไปแข่งขันกีฬาโอลิมปิก ;ประเภทลู่และถนน นักกีฬา รายการ ฮีท ก่อนรองฯ รอบรองฯ ชิงชนะเลิศ ผล อันดับ ผล อันดับ ผล อันดับ ผล อันดับ เอเตรียน อิลิเลา 100 เมตร ชาย 11.42 PB 8 ไม่ได้ผ่านเข้ารอบ ว่ายน้ำ ปาเลาได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021 นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ ชอว์น ดิงกิลูซ วอลเลซ ฟรีสไตล์ 50 เมตร ชาย 27.46 67 ไม่ได้ผ่านเข้ารอบ โอซิซาง ชิลตัน ฟรีสไตล์ 50 เมตร หญิง 30.67 73 ไม่ได้ผ่านเข้ารอบ อ้างอิง 2020 ปาเลา
วัดหทัยนเรศวร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลายา อำเภอพุทธมณฑล จังหวัดนครปฐม วัดหทัยนเรศวร์รสร้างเป็นสำนักสงฆ์ เมื่อ พ.ศ. 2532 คุณหญิงสมนึก เปรมวัฒนะ พร้อมด้วยบุตรธิดา ได้มีจิตศรัทธายกที่ดิน จำนวน 5 ไร่ 40 ตารางวา ถวายให้หลวงพ่อท่านเจ้าคุณพระโสภณสมาธิคุณ (เผื้อง ปิยธมฺโม ป.ธ.5) อดีตเจ้าอาวาสวัดเจ้ามูล เพื่ออุทิศเป็นพระราชกุศลแด่สมเด็จพระนเรศวรมหาราช จึงได้ตั้งชื่อว่า สำนักสงฆ์หทัยนเรศวร์ ต่อมาเมื่อปี พ.ศ. 2536 ได้ดำเนินการซื้อที่ขยายที่พักสงฆ์ เพิ่มเติมอีก 1 ไร่เศษ เพื่อให้ครบ 6 ไร่ ถูกต้องตามพระราชบัญญัติปกครองคณะสงฆ์ปี พ.ศ. 2505 และเมื่อวันที่ 19 กันยายน พ.ศ. 2546 ได้มีความเห็นชอบจากมหาเถรสมาคม สำนักงานพระพุทธศาสนาแห่งชาติ จึงประกาศตั้งเป็นวัดขึ้นในพระพุทธศาสนา มีนามว่า 'วัดหทัยนเรศวร์' ได้รับพระราชทานวิสุงคามสีมาเมื่อวันที่ 12 มกราคม พ.ศ. 2549 ชื่อของวัดมีความหมายว่า 'เป็นดวงหทัยของสมเด็จพระนเรศวรมหาราช' ซุ้มประตูวัดด้านหน้าจะมีรูปปั้นไก่ตัวใหญ่ 2 ตัว ยืนอยู่ทั้งด้านซ้ายและขวา อุโบสถลอยฟ้า คือตัวอุโบสถอยู่ที่ชั้น 2 ส่วนที่ชั้นล่างก็ใช้พื้นที่ว่างให้เป็นประโยชน์ โดยใช้เป็นสำนักงาน และห้องอเนกประสงค์ เพื่อทำกิจกรรมต่าง ๆ ของทางวัด วิหารสมเด็จพระนเรศวรมหาราช ซึ่งอยู่ด้านข้างของอุโบสถ ด้านนอกวิหารมีพระบรมรูปของสมเด็จพระนเรศวรมหาราช มีรูปปั้นไก่หลากหลายขนาดเรียงรายอยู่ ด้านหลังเป็นภาพเขียนสี เรื่องราวในวันประกาศอิสรภาพของกรุงศรีอยุธยา โดยสมเด็จพระนเรศวรมหาราช ทรงหลั่งทักษิโณทกลงเหนือแผ่นดินเมืองแครง เพื่อประกาศตัดขาดไมตรีกับกรุงหงสาวดี เจดีย์ที่บรรจุพระบรมสารีริกธาตุ จากประเทศศรีลังกา ส่วนชั้นล่างจัดทำเป็นห้องสมุดและมีพระพุทธรูปประดิษฐานอยู่ นอกจากนี้ก็ยังเป็นศูนย์การเรียนรู้ชุมชน ของ กศน. ตำบลศาลายา อีกด้วย อ้างอิง หทัยนเรศวร์
วัดสุวรรณบำรุงราชวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงทองหลาง อำเภอลำลูกกา จังหวัดปทุมธานี เป็นสำนักปฏิบัติธรรมประจำจังหวัดปทุมธานี แห่งที่ 9 ได้รับรางวัล วัดพัฒนาตัวอย่าง จากสำนักพุทธศาสนาแห่งชาติ และเป็นวัดพัฒนาตัวอย่างที่มีผลงานดีเด่นปีพุทธศักราช 2560 พื้นที่ของวัดมีทั้งหมด 12 ไร่ 3 งาน 54 ตารางวา วัดสุวรรณบำรุงราชวรารามตั้งวัดเมื่อวันที่ 25 มกราคม พ.ศ. 2450 ได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2526 อุโบสถเริ่มก่อสร้างเมื่อ ปี พ.ศ. 2500 ผูกพัทธสีมาฝังลูกนิมิต เมื่อปี พ.ศ. 2528 ลักษณะเป็นโบสถ์ 2 ชั้น โดยปี พ.ศ. 2548 ได้ทำการเจาะประตูเข้าลอดอุโบสถ ทำพิธีเปิดลอดพระอุโบสถในวันวิสาขบูชา ในวันที่ 12 พฤษภาคม พ.ศ. 2549 ภายในมีจิตรกรรมฝาผนังสีน้ำมันบอกเล่าเรื่องราวพุทธประวัติของพระพุทธเจ้า ตั้งแต่ประสูติ ตรัสรู้ ปรินิพพาน ส่วนชั้นล่างมีบ่อเก็บน้ำฝนที่เก็บไว้ไม่ได้ใช้สอยเนื่องจากสมัยก่อนไม่มีทางลง เมื่อเจาะประตูลงไปได้จึงทำเป็นบ่อน้ำมนต์ศักดิ์สิทธิขนาดใหญ่ มีความจุ 10,000 ลิตร ต่อมาพระครูสุวรรณวรการได้นำน้ำพระพุทธมนต์มาจากวัดต่าง ๆ 108 วัด มารวมเป็นบ่อน้ำมนต์ที่ใหญ่ที่สุด ปัจจุบันมีประชาชนจำนวนมาก มาลอดโบสถ์และนำน้ำมนต์ไป ภายในวัดมีหลวงพ่อทันใจ พระพุทธรูปปางสมาธิกลางแจ้งหน้าตักกว้าง 39 นิ้ว มีพระนอนปางปรินิพพานที่จำลองเท่าขนาดองค์จริงมาจากเมืองกุสินารา ประเทศอินเดีย เจดีย์บรรจุพระบรมสารีริกธาตุ ที่อัญเชิญมาจากสมเด็จพระสังฆราชศรีลังกา จากสมเด็จพระญาณสังวรพระสังฆราชไทยและจากกระทรวงวัฒนธรรม มีพิพิธภัณฑ์วัดสุวรรณบำรุงราชวราราม ตั้งอยู่ภายในชั้นล่างของศาลาการเปรียญของวัด ภายในจัดแสดงของใช้พื้นบ้าน และเครื่องมือเครื่องใช้ทางการเกษตร โดยเฉพาะที่เกี่ยวข้องกับการทำนา อย่างไรก็ดีในปี พ.ศ. 2555 เกิดเพลิงไหม้ศาลาการเปรียญวอดทั้งหลัง ทำให้ข้าวของในพิพิธภัณฑ์ทั้งหมดเสียหาย วัดจึงจำเป็นต้องปิดพิพิธภัณฑ์ อ้างอิง สุวรรณบำรุงราชวราราม
วัดองค์ตื้อมหาวิหาร เป็นวัดที่ตั้งอยู่ในเวียงจันทน์ ประเทศลาว ริมถนนเชษฐาธิราช ซึ่งอยู่ทางทิศเหนือหอพระแก้วประมาณ 1 กิโลเมตร ห่างจากแม่น้ำโขงประมาณ 200 เมตร วัดองค์ตื้อ เดิมชื่อว่า วัดสีพูม หรือ วัดไซพูม ต่อมาหลังจากที่พระเจ้าไชยเชษฐาธิราชทรงย้ายเมืองหลวงจากหลวงพระบางมาที่นครเวียงจันทน์ ราว พ.ศ. 2109 โดยโปรดให้สร้างวัดเพื่อประดิษฐานพระเจ้าองค์ตื้อ ซึ่งเป็นพระพุทธรูปขนาดใหญ่ หล่อด้วยสำริด โดยโปรดให้หล่อพร้อมกับประพุทธรูปอื่นอีกรวม 4 องค์ คือ พระองค์ตื้อ พระสุก พระใส พระเสริม จึงเรียกว่า 'วัดองค์ตื้อ' ต่อมาจนถึงทุกวันนี้ ลักษณะพระเจ้าองค์ตื้อ คือ พระพักตร์ค่อนข้างใหญ่ พระเนตรใหญ่หรี่ลงต่ำ พระนาสิกใหญ่ พระโอษฐ์กว้าง พระหัตถ์ค่อนข้างใหญ่ ถือเป็นรูปแบบเฉพาะของพระพุทธรูปศิลปะล้านช้าง พระวรกายสูง ใกล้เคียงกับพระพุทธรูปล้านช้างรุ่นหลัง พระองค์ตื้อหล่อพระองค์นี้ด้วยน้ำหนักทองที่หนักมาก (1 ตื้อ = 1000 กิโลกรัม) ด้วยเหตุนี้ พระพุทธรูปองค์นี้จึงมีนามว่าพระองค์ตื้อ ส่วนสิมสร้างขึ้นใหม่ในรัชกาลพระเจ้าศรีสว่างวงศ์ หลังจากเวียงจันทน์ถูกเผาทำลาย เป็นอาคารในสกุลช่างเวียงจันทน์ที่หลังคาด้านข้างไม่ได้เตี้ยติดพื้นมาก และมีการแบ่งกรอบหน้าบันออกเป็นปีกนก หน้าบันแสดงเป็นพระอินทร์ทรงช้างเอราวัณท่ามกลางลายพรรณพฤกษา ด้านล่างหน้าบันมีการแบ่งช่องในแผงแรคอสองอันเป็นลักษณะโดดเด่นของหน้าบันในสกุลช่างเวียงจันทน์ และด้านล่างสุดมีโก่งคิ้ว ด้านหน้ามีโถงทางเข้าก่อนที่จะเข้าไปภายในห้องประธาน ปรากฏหัวเม็ดทรงมัณฑ์ในทรงยืดสูงอันเป็นลักษณะที่โดดเด่นในศิลปะลาว ซุ้มประตูหน้าต่างเป็นทรงปราสาทยอด น่าจะเป็นอิทธิพลศิลปะรัตนโกสินทร์ เสาพาไลเป็นเสากลมขนาดใหญ่ หลังคามี 2 ชั้น การลดหลั่นชั้นหลังคาเท่ากันทั้งด้านหน้าและด้านหลัง หน้าบันเป็นลายก้านขด และช่อดอกกาละกับ ป้านลมอ่อนโค้งเล็กน้อย และแผ่กว้างเหมือนสกุลช่างหลวงพระบาง และมีใบระกา หางหงส์ สันนิษฐานว่าเป็นอิทธิพลศิลปะรัตนโกสินทร์ นอกจากนี้ยังมีจารึกที่ด้านหลังบานประตูทางเช้าระบุว่ามีการบูรณะเมื่อ พ.ศ. 2511 อ้างอิง องค์ตื้อ
มะขามหลวง เป็นตำบลในอำเภอสันป่าตอง จังหวัดเชียงใหม่ ณ พ.ศ. 2563 ตำบลนี้มีประชากร 4,901 โดยแบ่งออก 7 หมู่บ้าน หมู่บ้าน หมู่ที่ ตำบล อำเภอ จังหวัด กวน 1 มะขามหลวง สันป่าตอง เชียงใหม่ มะขามหลวง 2 มะขามหลวง สันป่าตอง เชียงใหม่ สันคะยอม 3 มะขามหลวง สันป่าตอง เชียงใหม่ ป่าจู้ 4 มะขามหลวง สันป่าตอง เชียงใหม่ ทุ่งฟ้าบด,หนองอึ่ง 5 มะขามหลวง สันป่าตอง เชียงใหม่ ต้นแก้ว,ป่าป๋วย 6 มะขามหลวง สันป่าตอง เชียงใหม่ ร่องน้ำ 7 มะขามหลวง สันป่าตอง เชียงใหม่ แท่นทองข่วงหมื่น 8 มะขามหลวง สันป่าตอง เชียงใหม่ ดงขี้เหล็ก 9 มะขามหลวง สันป่าตอง เชียงใหม่ จำนวนหมู่บ้านในเขตเทศบาลตำบลบ้านกลาง จำนวน 2 หมู่บ้าน ได้แก่ หมู่ที่ 5 บ้านทุ่งฟ้าบด หมู่ที่ 8 บ้านแท่นทองข่วงมื่น รหัสไปรษณีย์ ตำบลมะขามหลวง อำเภอสันป่าตอง จังหวัดเชียงใหม่ รหัสไปรษณีย์ 50120สถานที่ท่องเที่ยวตำบล มะขามหลวง พิพิธภัณฑ์ตุ๊กตา ศูนย์ผลิตตุ๊กตาเชียงใหม่ สถานที่ท่องเที่ยวตำบล มะขามหลวง มีแหล่งท่องเที่ยวที่น่าสนใจและมีคนต่างจังหวัดให้ความสนใจก็คือ ศูนย์ผลิตตุ๊กตาเชียงใหม่ ตั้งอยู่ ณ บ้านดงขี้เหล็ก หมู่ที่ 9 อำเภอสันป่าตอง จังหวัดเชียงใหม่ ซึ่งลักษณะโดดเด่นของพิพิธภัณฑ์ที่ใหญ่ที่สุดในภาคเหนือหรือในประเทศก็ว่าได้ มีตุ๊กตาให้ชมเป็นจำนวนมาก หลายรูปแบบ หลายเผ่าพันธุ์ ทั้งเก่าและใหม่ ประกอบกับชื่อเสียงการผลิตตุ๊กตาของ “ศูนย์ผลิตตุ๊กตาเชียงใหม่” ได้แผ่กว้างไปทั่วประเทศ และต่างประเทศ จึงทำให้โรงเรียน มหาวิทยาลัย องค์กร และสถาบันต่าง ๆ ได้มาศึกษาดูงานอยู่เป็นประจำ เฉลี่ยปีละกว่า 4,000 คน อ้างอิง ตำบลมะขามหลวง - Top Chiang Mai สุดยอด ที่เที่ยว ที่กิน ข้อมูลจังหวัดเชียงใหม่ มะขามหลวง